Diari Oficial de la Generalitat Valenciana


Sumari del DOGV 720, del 10-12-1987 (1987/810134)

ORDRE de 2 de novembre de 1987, de la Conselleria de Cultura, Educació i Ciència, per la qual es convoquen beques per a esportistes d'élite de la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/02/(2)/dof/vci/html**

### Dades del document

Número de DOGV
:   720

Data del DOGV
:   10-12-1987

Secció del DOGV
:   DISPOSICIONS GENERALS

Número del document
:   1987/810134


Data del document
:   02-11-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de novembre de 1987, de la Conselleria de Cultura, Educació i Ciència, per la qual es convoquen beques per a Esportistes de la Comunitat Valenciana.  
Per tal d'aconseguir el desenvolupament i perfeccionament de l?esport d?élite de la Comunitat Valenciana, la qual cosa constitueix un dels objetius de la política esportiva de la Generalitat Valenciana, la Conselleria de Cultura, Educació i Ciència, ha concedit en anys anteriors una sèrie de beques i ajuts per als esportistes d'aquest nivell.  
Ja que cal continuar la promoció d'aquesta àrea esportiva per tal de permetre i afavorir el perfeccionament en el rendiment dels esportistes d'alta competició, la Conselleria de Cultura, Educació i Ciència ha establert aquest règim d?ajuts, els quals s?adapten als criteris de concurrència, publicitat i objectivitat en la concessió.  
Per tot això, i segons el que disposa l'art. 18 de la Llei 11/1986, de 30 de desembre, de Pressuposts de la Generalitat Valenciana per a l?exercici de 1987,  
ORDENE:  
Article primer  
La Conselleria de Cultura, Educació i Ciència, a proposta de la Direcció General d'Esports. I dins els límits pressupostaris aprovats amb aquesta finalitat, concedirà beques d'ajut als esportistes d?élite de la Comunitat Valenciana.  
Article segon  
Les beques se satisfaran amb càrrec a l'aplicació pressupostària 40.20.018.342.7 del Programa de Foment i Ajuda a la pràctica esportiva.  
Article tercer  
Les beques d'aquesta convocatòria tindran com a finalitat ajudar la pràctica esportiva i facilitar la millora del rendiment dels esportistes d?élite de la Comunitat Valenciana.  
Article quart  
La dotació d'aquestes beques serà anual, de 200.000 ptes., com a màxim i comprendrà la temporada esportiva 1987-88.  
Article cinqué  
Podran sol·licitar aquestes beques els esportistes d?élite amb condició de valencians, segons el que disposa l'Estatut d'Autonomia de la Comunitat Valenciana, vinculats a Entitats Esportives radicades en aquesta.  
Aquests efectes, tindran la consideració d'esportistes d?élite.  
1. Els esportistes que formen part de les diverses seleccions nacionals o autonòmiques de qualsevol esport i en qualsevol categoria.  
2. Els esportistes que posseesquen cap rècord nacional o autonòmic.  
3. Qualsevol altres esportistes que, a proposta de les Federacions respectives i en funció de la seua trajectòria esportiva, puga incloure's en aquesta categoria.  
Article sisé  
Les sol·licituds de beca s'efectuaran mitjançant instància adreçada al Conseller de Cultura, Educació i Ciència.  
Aquesta instància, el model de la qual figura d?annex en aquesta Ordre, haurà d'adjuntar els documents següents:  
1. Currículum esportiu i acadèmic o professional de l?esportista, visat per l?Organisme o entitat escaient.  
2. Declaració de totes les subvencions, ajuts o beques que haja rebut, o reba, d'altres institucions públiques o privades.  
Si la sol·licitud no reuneix els requisits exigits o hi manca algun document complementari, es requerirà la persona interessada per tal que en el termini de 10 dies esmena els defectes observats.  
Si no s'esdevé així, s'arxivaria la sol·licitud sense cap altre tràmit.  
Article seté  
El termini de presentació de les sol·licituds serà de vint dies comptadors des de l'entrada en vigor d'aquesta Ordre.  
Les sol·licituds podran presentar-se als Serveis Territorials de Cultura i Educació d'Alacant, Castelló i València, o al Registre General de la Conselleria de Cultura, Educació i Ciència, Avda. Campanar 32, València, i també a través de qualsevol dels procediments que estableix l'article 66 de la Llei de Procediment Administratiu.  
Article vuité  
1. Es crea una Comissió per a l?estudi i valoració de les instàncies presentades.  
2. La Comissió d?avaluació la compondran els membres següents:  
President: Il·lm. Sr. Director General d'Esports, o persona en qui delegue.  
Secretari: Un funcionari del Servei de Federacions i Associacions Esportives, Area d?activitats Federatives.  
Vocals: Sr. Director Territorial de Cultura i Educació de València, Castelló i Alacant, o funcionari en qui deleguen.  
3. En acabar el termini de presentació de les sol·licituds, la Direcció General d'Esports convocarà la Comissió d?avaluació per tal d'estudiar i valorar les sol·licituds, previ informe de la Federació respectiva.  
4. La Comissió tindrà en compte tots els mèrits justificats pels esportistes sol·licitants, referits a la temporada 1986-87,i elevarà les propostes al Conseller de Cultura, Educació i Ciència, qui les resoldrà, procedint a l'abonament de les beques segons allò establert a través de transferència bancària.  
Article nové  
Els esportistes d?élite, els quals resulten beneficiaris de les beques romandran obligats a tornar l?import d'aquesta si per qualsevol circumstància la despesa no es produeix i hi ha cap modificació en les finalitats previstes en aquesta Ordre i també quan es percebe qualsevol altra subvenció, ajut o beca que cobresca totalment l?import d'aquestes despeses.  
Article deu  
La Conselleria de Cultura, Educació i Ciència, es reserva el dret d'efectuar un seguiment de les activitats subvencionades amb aquestes beques, i pot exigir-hi una explicació detallada de les despeses produïdes, àdhuc amb prova documental, fins un any després d'acabar les activitats. També podrà suspendre qualsevol beca quan considere que per part de l?esportista beneficiari hi ha incompliment de les obligacions contretes.  
DISPOSICIONS FINALS  
Primer  
Per tal de fer possible el desplegament i l?execució adequats del que disposa aquesta Ordre, es faculta el Director General d'Esport perquè dicte les Resolucions corresponents per poder aplicar-la.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 2 de novembre de 1987.  
El Conseller de Cultura, Educació i Ciència,  
CEBRIA CISCAR I CASABAN  
Veure imatge


Còpia Permalink ELI